Garázda hajléktalannal szemben intézkedett a Kecskeméti Városrendészet
Szerda délelőtt a térfigyelő kameraszobában szolgálatot teljesítő közterület-felügyelők jelzése alapján járőrpáros érkezett a Szabadság térre, mivel a Békás szökőkút mellett egy magatehetetlenül, részben öntudatlan állapotban lévő hajléktalan fetrengett a földön, feltehetően tudatmódosító szerek hatása alatt.
A közterület-felügyelő járőrpáros helyszínre érkezését megelőzően ez a személy őrjöngve feltépett és felborított egy térburkolatba csavarozott padot is. Mivel kommunikálni nem lehetett vele, iratai nem voltak állapotára tekintettel értesítették a mentőszolgálatot. A másik padon egy erősen ittas állapotban lévő hajléktalan feküdt. Tekintettel arra, hogy a hajléktalanok nem voltak együttműködők, őket csak a gyorsan helyszínre érkező rendőri segítséggel sikerült a két mentőkocsival elszállítani. Az elszállított hajléktalanok személyi adatainak megállapításakor derült ki, hogy egyikük körözés alatt is áll. A cselekmény miatt eljárás indult ellenük.